དམག་ཁུལ་གྱི་སྒྲིག་ལམ་ནི་དམ་ཞིང་བཙན་པོ་ཡིན་པས་ཁོ་མོ་ནི་སྔར་ལས་ཀྱང་བློ་སྤོབས་ཅན་དང་སྒེར་ཚུགས་ཅན་དུ་བཏང་བ་རེད།དམག་ཁུལ་དེ་ནས་དེང་རབས་ཀྱི་གླུ་དབྱངས་དང་།གར་གྱི་སྟངས་སྟབས་སོགས་ལ་སྡུག་རུས་ཀྱིས་སྦྱོང་བ་མི་དམན་པ་བྱས་པས་འབྲས་བུ་ཡང་ཕུན་སུམ་ཚོགས་པར་སྨིན་བྱུང་།དེ་ནས་གོང་རིམ་དབུ་ཁྲིད་དག་གིས་ཁོ་མོ་བོད་ལྗོངས་དང་།སི་ཁྲོན།ཞིན་ཅིང་སོགས་ཕྱོགས་མང་པོའི་དམག་ཁུལ་དུ་གླུ་གར་འཁྲབ་སྟོན་ལ་མངགས་པས།ཁོ་མོས་གླུ་གར་གྱི་སྟེགས་བུ་རེ་རེ་ནས་ཕ་ཡུལ་གྱི་དམངས་གླུ་དང་།དུས་དར་གྱི་གླུ་དབྱངས་རེ་རེ་ངག་ལ་གྱེར་བས་དེར་འདུས་ཀྱི་ལྟད་མོ་བ་ཚང་མས་བསྟོད་པའི་མཐེ་བོང་བསྒྲེངས་ཤིང་གླུ་མ་མིང་གྲགས་ཅན་ཞིག་ཏུ་འགྱུར་བའི་མགོ་བརྩམས་པ་རེད།ཁོ་མོས་སྔར་བཞིན་སྦྱང་བརྩོན་གྱི་གོམ་སྟབས་མ་ལྷོད་པར་ཕ་ཡུལ་གྱི་དམངས་གླུ་ལ་སྦྱོང་བ་བྱས་པའི་དན་རྟགས་སུ་སྤྱི་ལོལོར་ཕ་ཡུལ་གྱི་དམངས་གླུའི་དབྱངས་རྟ་གཙོ་བོ་བྱས་པའི་ཕ་སྐད་རྐྱང་རྐྱང་གི་ཟེར་སྡེར་ཐོག་མ༼ཕ་ཡུལ་གྱི་སྙན་གཞས༽ཞེས་པ་དེམདང་།༼གླུ་གར་འཁྲབ་བཞིན་འོང༽ཞེས་པའི་ཟེར་སྡེར་གཉིས་སྔ་ཕྱིར་འགྲེམ་སྤེལ་བྱས་པས་བོད་ཁམས་ཡོངས་སུ་དགའ་བསུ་ཚད་མེད་ཐོབ་ཡོད་པ་དང་།ཁོ་མོས་ཕ་ཡུལ་གྱི་ལ་གཞས་དང་མཛའ་གཞས་སོགས་དམངས་ཁྲོད་རིག་གནས་ལ་དུངས་ཞེན་སྔར་ལས་ཆེ་བར་གྱུར་ཏེ་བོད་ཀྱི་ས་གནས་མང་པོར་དམངས་ཁྲོད་ཀྱི་གླུ་གཞས་དང་དབྱངས་རྟ་སོགས་སྔོག་འདོན་དང་དར་སྤེལ་བྱ་རྒྱུའི་ཀུན་སློང་གཙང་མའི་སེམས་ཤུགས་ཤིག་འཁྲུངས།